Document ID: 32007D0738

PADOMES LĒMUMS
(2007. gada 9. oktobris),
ar ko atceļ Lēmumu 2006/125/EK par pārmērīga budžeta deficīta pastāvēšanu Apvienotajā Karalistē
(2007/738/EK)
EIROPAS SAVIENĪBAS PADOME,
ņemot vērā Eiropas Kopienas dibināšanas līgumu un jo īpaši tā 104. panta 12. punktu,
ņemot vērā Komisijas ieteikumu,
tā kā:
(1)
Padome pēc Komisijas ieteikuma saskaņā ar Līguma 104. panta 6. punktu Lēmumā 2006/125/EK (1) noteica, ka Apvienotajā Karalistē pastāvēja pārmērīgs budžeta deficīts. Padome norādīja, ka 2004./2005. finanšu gadā (2) vispārējās valdības deficīts bija 3,2 % no IKP, pārsniedzot Līgumā noteikto atsauces vērtību 3 % no IKP, savukārt vispārējās valdības kopējais parāds bija 40,8 % no IKP, proti, daudz mazāks par Līgumā noteikto atsauces vērtību 60 % no IKP.
(2)
Saskaņā ar Līguma 104. panta 7. punktu un 3. panta 4. punktu Padomes 1997. gada 7. jūlija Regulā (EK) Nr. 1467/97 par to, kā paātrināt un precizēt pārmērīga budžeta deficīta novēršanas procedūras īstenošanu (3), Padome 2006. gada 24. janvārī pēc Komisijas ieteikuma pieņēma Apvienotajai Karalistei adresētu ieteikumu, ka pārmērīgā budžeta deficīta situācija būtu jānovērš vēlākais līdz 2006./2007. gada beigām. Šis ieteikums tika publiskots.
(3)
Saskaņā ar Līguma 104. panta 12. punktu Padomes lēmums par pārmērīga budžeta deficīta pastāvēšanu ir jāatceļ, ja pārmērīgs budžeta deficīts attiecīgajā dalībvalstī pēc Padomes ieskatiem ir novērsts.
(4)
Saskaņā ar Līgumam pievienoto Protokolu par pārmērīga budžeta deficīta novēršanas procedūru Komisija sniedz procedūras īstenošanai nepieciešamos datus. Saskaņā ar 4. pantu Padomes Regulā (EK) Nr. 3605/93 (1993. gada 22. novembris) par to, kā piemērot Eiropas Kopienas dibināšanas līgumam pievienoto Protokolu par pārmērīga budžeta deficīta novēršanas procedūru (4), piemērojot minēto protokolu, dalībvalstīm jāsniedz dati par valdības deficītu un parādu, un citiem saistītajiem mainīgajiem lielumiem divas reizes gadā, proti, līdz 1. aprīlim un līdz 1. oktobrim. Ņemot vērā faktu, ka 2007. gada martā paziņotie dati par 2006./2007. finanšu gadu bija valdības prognozes, Apvienotā Karaliste pārmērīga deficīta procedūras īstenošanas kontekstā iesniedza papildu paziņojumu. Minētajā papildu paziņojumā, kas saņemts 2007. gada 16. jūlijā, iekļauti faktiskie 2006./2007. gada rezultāti, kas Komisijai deva iespēju novērtēt Apvienotās Karalistes budžeta dinamiku saistībā ar Padomes ieteikumu novērst pārmērīga budžeta situāciju vēlākais līdz 2006./2007. gada beigām.
(5)
Pamatojoties uz datiem, ko Komisija (Eurostat) sniedza atbilstīgi Regulas (EK) Nr. 3605/93 8.g panta 1. punktam pēc Apvienotā Karalistes 2007. gada 16. jūlija paziņojuma, un uz Komisijas dienestu 2007. gada pavasara prognozi, var izdarīt šādus secinājumus:
-
vispārējās valdības deficīts ir samazināts no 3,2 % no IKP 2005./2006. gadā līdz 2,7 % 2006./2007. gadā, kas ir zem budžeta deficītam noteiktās atsauces vērtības 3 % no IKP. Tas ir nedaudz mazāks nekā Apvienotās Karalistes konverģences programmas 2005. gada decembra atjauninājumā prognozētie 2,8 % no IKP,
-
fiskālā konsolidācija 2006./2007. gadā izrietēja no ieņēmumu pieauguma par 0,4 procentu punktiem no IKP, jo īpaši tādēļ, ka tika gūti lielāki ieņēmumi no uzņēmumu ienākuma nodokļa. Kaut arī kapitāla izdevumi bija mazāki par 2006. gada decembra konverģences programmā prognozētajiem, bet pašreizējie izdevumi ir lielāki, kopējie valdības izdevumi no 2005./2006. gada līdz 2006./2007. gadam pieauga tikpat daudz kā nominālais IKP. Salīdzinājumā ar 2005./2006. finanšu gadu, kurā vienreizēja darījuma iekļaušana aprēķinā deficītu samazināja par 0,3 % no IKP, strukturālās bilances uzlabojums (t.i., cikliski koriģētā bilance, neskaitot vienreizējos un citus pagaidu pasākumus) 2006./2007. gadā tiek lēsts 0,7 % no IKP,
-
atbilstīgi 2007. gada martā publicētajā budžetā iekļautajām deficīta prognozēm 2007./2008. gadam Komisijas dienestu 2007. gada pavasara prognoze paredz, ka ieņēmumu, jo īpaši nodokļu sloga, pieauguma - ko tomēr gandrīz pilnīgi kompensē izdevumu pieaugums - ietekmē deficīts turpinās samazināties, sasniedzot 2,6 % no IKP. Šis deficīta rādītājs ir lielāks par oficiālo deficīta prognozi, kas konverģences programmas 2006. gada decembra atjauninājumā norādīta 2,3 % no IKP, un tam par iemeslu ir ieņēmumu samazinājums no uzņēmumu ienākumu nodokļa. Attiecībā uz 2008./2009. gadu pavasara prognozes liecina, ka, turpinot līdzšinējo politiku, budžeta deficīts turpinās samazināties līdz 2,4 % no IKP. Tas norāda, ka pārliecinošā un ilgtspējīgā veidā ir panākts deficīta līmenis, kas mazāks par noteikto robežvērtību - 3 % no IKP. Strukturālā ziņā lēsts, ka 2007./2008. gadā vispārējās valdības deficīts samazināsies par 0,2 procentu punktiem no IKP un, ja turpinās īstenot pašreizējo politiku, par 0,3 procentu punktiem 2008./2009. gadā. Tas norāda, ka labvēlīgu ekonomisko apstākļu prognozes ietekmē nākotnē paredzama vien mērena konsolidācija,
-
valdības parāds ir pieaudzis no 39,6 % no IKP 2004./2005. gadā līdz 42,5 % no IKP 2006./2007. gadā. Saskaņā ar Komisijas dienestu 2007. gada pavasara prognozi paredzams, ka parāda attiecība turpinās pieaugt, 2009. gada marta beigās sasniedzot aptuveni 43,9 %, tomēr saglabājoties krietni zem atsauces vērtības - 60 % no IKP. Lai apturētu parāda palielināšanos, tomēr būs jāsasniedz labāks fiskālais stāvoklis, nekā prognozēts 2008./2009. gadam.
(6)
Padome uzskata, ka pārmērīgs budžeta deficīts Apvienotajā Karalistē ir novērsts un tāpēc Lēmums 2006/125/EK būtu jāatceļ,
IR PIEŅĒMUSI ŠO LĒMUMU.
1. pants
Vispārējais novērtējums ļauj secināt, ka Apvienotajā Karalistē pārmērīga budžeta deficīta situācija ir novērsta.
2. pants
Ar šo atceļ Lēmumu 2006/125/EK.
3. pants
Šis lēmums ir adresēts Lielbritānijas un Ziemeļīrijas Apvienotajai Karalistei.
Luksemburgā, 2007. gada 9. oktobrī

Labels: 2
15
18
11